- ዓይኑሞ ማፃኣፖ
- <
- 4
- >

4
ዓይኑሞ ሱኡጋሢ ዓይሣ ጎይፆና ጎኦላና ዓይናዺንታ ዳውቴ ዓይኑሞ
ፆኦሲ ጉሙርቂ ሺኢቂንታ ሺኢጲሢ
1 ታኣኮ ፂሎ ፆኦዛሢዮ!
ታኣኒ ዔኤላ ዎዶና ታኣም ዬሄ፤
ሚርጌና ታ ዋኣያ ዋኣዪፆፓ ታና ሃውሺሴ፤
ታና ማኣሬ፥ ሺኢጲፆዋ ታኣሲ ዋይዜ።
2 ዒንሢ፥ ሃይ ዓሳ
ዎማ ሄላንዳኣና ታና ዒንሢ ቶኦቻይ?
ዓይዴ ሄላንዳኣና ፓሡዋ ባኣዚ ዒንሢ ናሽካይ?
ዎማ ሄላንዳኣናዳዖ ሉኡዙሞ ዒንሢ ኮዓሢ?
3 ናንጊና ናንጋ ጎዳ ጉሙርቂንታ ዓሶ ፔኤም ማሂ ዶኦሬሢ ዔሩዋቴ፤
ዬያሮ ታኣኒ ዒዛ ሺኢቃ ዎዶና ዒዚ ታኣም ዋይዛኔ።
4 ዎዚ ዒንሢ ዻጋዼቴያ ጎሜ ማዺፖቴ፤
ዒንሢ ላሃ ቤዛ ዓኣዖ ዚቲ ጌይ
ዒኖ ዒንሢኮ ኮሺ ማሂ ዛጉዋቴ። ዔፕ. 4፡26።
5 ናንጊና ናንጋ ጎዳም
ፒዜ ማዔ ዒንጎ ባኣዚ ሺኢሹዋቴ፤
ዒዛ ጉሙርቁዋቴ።
6 «ዓይጌ ኑና ኮሺ ባኣዚ ዻዋንዳይ?»
ጋዓ ዓሳ ሚርጌኬ፤
ናንጊና ናንጋ ጎዳሢዮ!
ኔ ዓኣፖ ካሮ ፖዓ ኑኡም ፖዖንጎ * ኔ ዓኣፖ ካሮ ፖዓ ኑኡም ፖዖንጎ ጋዓዞ፦ ዒስራዔኤሌ ዓሳ ፆኦሲፓ ዓንጆ ዴንቃኒ ኮዓዖ ሂዚ ጌይ ሺኢቃ ሺኢጲሢኬ።
7 ሜሌ ዓሳ ሃኣኮንታ ዎይኖ ዓኣፖዋ ዴንቃዖ ዎዛዻ ዎዛፓ
ኔኤኒ ታ ዒኖ ዎዛሴሢ ባሼኬ።
8 ናንጊና ናንጋ ጎዳሢዮ!
ኮሺ ናንጊ ታና ናንጊሻሢ ኔናታሢሮ
ሂርጋ ባኣያ ታ ላሃኔ፥ ጊንዒያ ታ ጊንዓኔ።

- ዓይኑሞ ማፃኣፖ
- <
- 4
- >

4:4 ዔፕ. 4፡26።

*4:6 ኔ ዓኣፖ ካሮ ፖዓ ኑኡም ፖዖንጎ ጋዓዞ፦ ዒስራዔኤሌ ዓሳ ፆኦሲፓ ዓንጆ ዴንቃኒ ኮዓዖ ሂዚ ጌይ ሺኢቃ ሺኢጲሢኬ።

© 2015 The Word for the World International and The Bible Society of Ethiopia