- ዓይኑሞ ማፃኣፖ
- <
- 53
- >

53
ዓይኑሞ ሱኡጋሢ ዓይሣ ጎይፆና ዔራቶና ካላሊንቴ ዳውቴ ዓይኑሞ
ዓሲኮ ፑርቱሞ
1 ዔኤያ ዓሲ ፔ ዒናና «ፆኦሲ ባኣሴ» ጋዓኔ፤
ዬያታ ፑርታ ዓሲኬ፤
ማዻ ዔያቶኮ ሻኣካያኬ፤
ዔያቶ ባኣካ ፔቴታዖ ኮሺ ማዻይ ባኣሴ።
2 ማሊ ጶቂሣ ዓሲና ፆኦሲ ኮዓ ዓሲያ ዓኣቴ ዛጋኒ
ዒዚ ጫሪንጫፓ ዓሶ ዛጌኔ።
3 ጋዓንቴ ቢያሢ ዣኣሌኔ፤
ዔያታ ፔቴ ማዒያ ፑርቴኔ፤
ዔያቶይዳ ፔቴታዖ ኮሺ ባኣዚ ማዻይ ባኣሴ። ሮሜ 3፡10-12።
4 ዓሲ ካሣ ሙዓሢጉዲ ዴሮ ታኣኮ ሙዓ ዓሳ
ታና ዔኤሊ ዔሩዋ ዓሳ
ዬያታ ፑርቶ ማዻ ዓሳ
ፔቴታዖ ዔኤቢ ዛጊ ዔሩዋዓዳ?
5 ፆኦሲ ፔ ዴሮ ሞርኮ ሜንሤሢሮ
ዎኖ ዎዳፓኣ ባሼ ዒጊቹሞ ዔያታ ዓርቄኔ፤
ዒዚ ዔያቶ ዒፄሢሮ ጋፒ ዔያታ ቦርሲንታንዳኔ።
6 ፂዮኔይዳፓ ዒስራዔኤሌም ዻቂንታ ዬዓያታቴ ዓይጎ!
ፆኦሲ ፔ ዴሮኮ ዲዒንቴ ባኮ ማሃ ዎዶና
ያይቆኦቤ ናኣታ ዎዛዻንዳኔ፤
ዒስራዔኤሌ ዴራኣ ኮሺ ዎዛዻንዳኔ።

- ዓይኑሞ ማፃኣፖ
- <
- 53
- >

53:3 ሮሜ 3፡10-12።

© 2015 The Word for the World International and The Bible Society of Ethiopia